રાજકોટ : રાજકોટના લાતી પ્લોટ વિસ્તારમાં આવેલા ટાયરના ગોડાઉનમાં આજે (બુધવારે) અચાનક ભીષણ આગ લાગતા અફરા-તફરીનો માહોલ સર્જાયો હતો. ગોડાઉનમાં ટાયર હોવાને કારણે આગે ગણતરીની મિનિટોમાં જ વિકરાળ સ્વરૂપ ધારણ કરી લીધું હતું. ફાટી નીકળેલી આગ અંગે જાણ કરવામાં આવતા 4 ફાયર ફાયટરની ટીમ ઘટનાસ્થળે પહોંચી ગઈ હતી અને આગ પર કાબુ મેળવવાનો પ્રયાસ હાથ ધર્યો હતો. ઉલ્લેખનીકય છે કે, આગ લાગવાનું કારણ હજુ જાણી શકાયું નથી. પરંતુ આસપાસના સ્થળોએ ફોડવામાં આવતા ફટાકડાને કારણે તિખારો ગોડાઉનમાં ગયો હોવાથી આગ લાગી હોવાનું માનવામાં આવી રહ્યું છે.